(230965) 2004 XA192

Den (230965) 2004 XA192 ass en transneptuneschen Objet, deen am August 2004 am Palomar-Observatoire entdeckt gouf. Hie gehéiert zu der Kategorie vun de Scattered disk Objeten.

 Bunneegenschaften 
Den 2004 XA192 beweegt sech op enger elliptescher Ëmlafbunn (Exzentrizitéit = 0,250), mat enger Ëmlafzäit vun 325 Joer a knapps 3 Méint. Am November 2015 ass hien op enger Distanz vu 35,8 AE vun eiser Sonn ewech, no beim Perihel, deen hien Enn Mäerz 2019 erreecht.

 Physikalesch Eegenschaften 
Ënnersich vun 2013 mam Herschel-Weltraumteleskop (Instrumenter: SPIRE a PACS) kombinéiert mat den iwwerschafften Date vum Spitzer-Weltraumteleskop (Instrument MIPS) kommen zum Schluss, datt den Duerchmiesser vum 2004 XA192 ongeféier 340 km grouss ass, allerdéngs mat enger Feelerbandbreet vun zirka 100 km a béid Richtungen.

 Zwergplanéitekandidat 
Et ass méiglech, datt den 2004 XA192 wéinst senger Gréisst am hydrostatesche Gläichgewiicht ass, a sou zimmlech ronn kéint sinn. De Mike Brown huet den 2004 XA192 als warscheinlechen Zwergplanéit agestuuft, goung dobäi awer nach vu 583 km Duerchmiesser aus.

 Erfuerschung 
No senger Entdeckung gouf den 2004 XA192 och op eelere Fotoe vun 1989 erëmfonnt. An der Tëschenzäit ass den Objet 31-mol a 25 Joer observéiert ginn (Stand Nov. 2015), soudatt d'Bunnparametere relativ genee bekannt sinn.

 Kuckt och 

 Lëscht vun den Asteroiden
 Lëscht vun transneptuneschen Objeten

 Um Spaweck 
 How many dwarf planets are there in the outer solar system? Aktuell Lëscht vun de gréissten TNO'e vum Mike Brown

<ref name=TNOsCool8>E. Vilenius, C. Kiss, T. Müller, M. Mommert, P. Santos-Sanz, A. Pál, J. Stansberry, M. Mueller, N. Peixinho, E. Lellouch, S. Fornasier, A. Delsanti, A. Thirouin, J. L. Ortiz, R. Duffard, D. Perna, and F. Henry (2014)  TNOs are Cool: A survey of the trans-Neptunian region. X. Analysis of classical Kuiper belt objects from Herschel* and Spitzer observations S. 13

Kategorie:Asteroiden iwwer 100000
Kategorie:Transneptunesch Objeten
Kategorie:Objeten an der Kuiperceinture
Kategorie:Astronomesch Objeten, déi 2004 entdeckt goufen
2004 XA